CELEX: 32019D0450
Language: sk
Date: 2019-03-19 00:00:00
Title: Vykonávacie rozhodnutie Komisie (EÚ) 2019/450 z 19. marca 2019 o uverejnení európskych hodnotiacich dokumentov (EAD) pre stavebné výrobky vypracovaných na podporu nariadenia Európskeho parlamentu a Rady (EÚ) č. 305/2011 (Text s významom pre EHP)

20.3.2019   
               
               
                  SK
               
               
                  Úradný vestník Európskej únie
               
               
                  L 77/78
               
            
         VYKONÁVACIE ROZHODNUTIE KOMISIE (EÚ) 2019/450
         z 19. marca 2019
         o uverejnení európskych hodnotiacich dokumentov (EAD) pre stavebné výrobky vypracovaných na podporu nariadenia Európskeho parlamentu a Rady (EÚ) č. 305/2011
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 305/2011 z 9. marca 2011, ktorým sa ustanovujú harmonizované podmienky uvádzania stavebných výrobkov na trh a ktorým sa zrušuje smernica Rady 89/106/EHS (1), a najmä na jeho článok 22,
         keďže:
         
                     (1)
                  
                  
                     V súlade s nariadením (EÚ) č. 305/2011 majú orgány technického posudzovania používať metódy a kritériá uvedené v európskych hodnotiacich dokumentoch, na ktoré boli uverejnené odkazy v Úradnom vestníku Európskej únie, na posudzovanie parametrov stavebných výrobkov, na ktoré sa tieto dokumenty vzťahujú, s ohľadom na ich podstatné vlastnosti.
                  
               
                     (2)
                  
                  
                     V súlade s článkom 19 nariadenia (EÚ) č. 305/2011 po niekoľkých žiadostiach výrobcov o európske technické posúdenia organizácia orgánov technického posudzovania vypracovala a prijala niekoľko európskych hodnotiacich dokumentov.
                  
               
                     (3)
                  
                  
                     Komisia posúdila, či európske hodnotiace dokumenty vypracované organizáciou orgánov technického posudzovania spĺňajú nároky, ktoré treba splniť v súvislosti so základnými požiadavkami na stavby, stanovenými v prílohe I k nariadeniu (EÚ) č. 305/2011.
                  
               
                     (4)
                  
                  
                     Európske hodnotiace dokumenty vypracované organizáciou orgánov technického posudzovania spĺňajú nároky, ktoré treba splniť v súvislosti so základnými požiadavkami na stavby, stanovenými v prílohe I k nariadeniu (EÚ) č. 305/2011. Preto je vhodné uverejniť v Úradnom vestníku Európskej únie odkazy na uvedené európske hodnotiace dokumenty,
                  
               PRIJALA TOTO ROZHODNUTIE:
         
            Článok 1
            Odkazy na európske hodnotiace dokumenty pre stavebné výrobky vypracované na podporu nariadenia (EÚ) č. 305/2011, ktoré sú uvedené v prílohe k tomuto rozhodnutiu, sa týmto uverejňujú v Úradnom vestníku Európskej únie.
         
         
            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 19. marca 2019
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 88, 4.4.2011, s. 5.
      
      
         
            PRÍLOHA
            
               Odkaz na európsky hodnotiaci dokument a jeho názov
            
            
                        040427-00-0404
                     
                     
                        Súpravy pre vonkajší tepelnoizolačný kompozitný systém (ETICS) s maltou ako tepelnoizolačný produkt a a omietky alebo nespojitý obvodový plášť ako vonkajší plášť
                     
                  
                        060012-00-0802
                     
                     
                        Súprava pozostávajúca z komínovej vložky vyrobenej zo sklenených vlákien, minerálnych a organických látok a doplnkov
                     
                  
                        090119-00-0404
                     
                     
                        Súpravy pre vonkajšie steny z minerálnych dosiek s omietkami aplikovanými in situ
                     
                  
                        090120-00-0404
                     
                     
                        Súpravy pre systémy vonkajších nenosných stien z minerálnych dosiek
                     
                  
                        130031-00-0304
                     
                     
                        Kovové plnostenné nosníky a stĺpy
                     
                  
                        130082-00-0603
                     
                     
                        Fasádny montážny systém – plastová objímka na upevnenie dreva alebo reziva k podkladu
                     
                  
                        260014-00-0301
                     
                     
                        Kalcitovaná vrstva na báze silikátu, prísada typu II